کتابیات احمد رضا خان بریلوی

احمد رضا خان ان چند شخصیات میں سے ایک ہیں جنھوں نے کثرت سے تصنیفی کام کیا، ان کی تصانیف کی تعداد ایک ہزار سے زائد بیان کی جاتی ہے، جو اردو، عربی فارسی میں ہیں، جو صرف خاص اسلامی موضوعات پر ہی نہیں، بلکہ دیگر علوم قدیمہ اور جدید سائنسی علوم پر بھی ہیں۔ احمد رضا خان صاحب کی بعض کتب کا ترجمہ دیگر زبانوں میں بھی ہوتا رہا ہے اور ہنوز یہ سلسلہ جاری ہے، کنزالایمان جو قرآن کا ترجمہ ہے، اس اردو ترجمہ کو ہی دس سے زائد بار مختلف زبانوں میں ترجمہ کیا جا چکا ہے۔ فتاویٰ رضویہ 33 جلدوں میں ہے، جس میں 200 سے زائد رسائل اور ہزاروں سوالات کے جوابات شامل ہیں۔

آپ کی کتب کے عنوانات تاریخِ تحریر کے حامل ہوتے ہیں، یعنی وہ اس انداز میں رکھے گئے ہیں کہ علمِ اعداد (فنِ تاریخ‌ گوئی) کے اصولوں کے مطابق اُن سے سنِّ تصنیف اخذ کیا جا سکتا ہے۔ یہ طرز ایک نایاب اور دقیق فن ہے جسے فنِ تاریخ‌ گوئی یا کرونوگرام (chronogram) کہا جاتا ہے۔ عبد المبین نعمانی اپنی کتاب میں لکھتے ہیں کہ:
* تصانیف خاصہ جن کے نام تاریخی ہیں۔
* وہ تصانیف خاصہ جن کے نام تاریخی نہیں۔
* تصنیفات احباب جن و قدسی اصحاب جن کے نام تاریخی ہیں۔
* وہ تصانیف احباب جن کے نام تاریخی نہیں۔

## قرآنیات

## حدیث

## فقہ

## رسم المفتی

* اجلی الاعلام بان الفتویٰ مطلقا علیٰ قول الامام (1334ھ)، بزبان عربی، مطبوعہ مکتبہ ایشیق: استنبول (ترکی)
* فصل القضاء رسم الافتاء (1296ھ)، بزبان عربی، غیر مطبوعہ

## فرائض

* تجلیۃ السِلم فی مسائل نصف من العِلم (1321ھ)، بزبان اردو، مکتبہ نوریہ: سکھر
* ندم النصرانی و التقیم الایمانی (1316ھ)، بزبان فارسی، مطبع تحفہ حنفیہ: پٹنہ

## تجوید

* الجام الصاد عن سنن الضاد (1317ھ)، اردو، حسنی پریس: بریلی
* نِعم الزاد لروم الضاد (1315ھ)، فارسی، سنی دارالاشاعت: مبارکپور
* حاشیۃ المنح الفکریۃ، عربی، غیر مطبوعہ

## عقائد اسلام
* **جزاء اﷲ عدو بآباہ ختم النبوۃ**: یہ رسالہ 1317ھ میں تصنیف ہوا۔ اس میں عقیدہ ختم نبوت پر 120 حدیثیں اور منکرین کی تکفیر پر ائمہ کی تیس تصریحات پیش کی گئی ہیں۔
* **السوء والعقاب علی المسیح الکذا**ب: یہ رسالہ 1320ھ میں اس سوال کے جواب میں تحریر ہوا کہ اگر ایک مسلمان مرزائی ہو جائے تو کیا اس کی بیوی اس کے نکاح سے نکل جائے گی؟ احمد رضا خان نے دس وجوہات سے مرزا غلام قادیانی کا کفر ثابت کر کے احادیث کے نصوص اور دلائل شرعیہ سے ثابت کیا کہ مسلمہ عورت کا نکاح باطل ہو گیا۔ وہ اپنے کافر مرتد شوہر سے فورا علاحدہ ہو جائے۔
* **قہرالدیان علی فرقہ بقادیان**: یہ رسالہ 1323ھ میں تصنیف ہوا۔ اس میں مرزا غلام احمد اس کی کتابوں کے اقوال کا رد ہے جو عیسٰی اور ان کی والدہ مریم سے متعلق ہیں۔ اس کتاب میں ان کی پاکی و طہارت اور ان کی عظمت کو اجاگر کیا گیا ہے۔
* **المبین ختم النبین**: یہ رسالہ 1326ھ میں اس سوال کے جواب میں تصنیف ہوا کہ ’’خاتم النبین میں لفظ النبین پر جو الف لام ہے‘ وہ مستغرق کا ہے۔ یہ عہد خارجی کا ہے۔ احمد رضا نے دلائل کثیرہ سے ثابت کیا ہے کہ اس پر الف لام استغراق کا ہے اور اس کا منکر کافر ہے۔
* **الجزار الدیان علی المرتد القادیان**: یہ رسالہ 3 محرم الحرام 1340ھ کو ایک استفتاء کے جواب میں لکھا گیا اور اس سال 25 صفر المظفر 1340ھ کو آپ کا وصال ہوا۔
* **الدولة مکیه بالمادة الغيبيه**: یہ کتاب اثبات علم غیب رسول پر حرمین شریفین میں پانچ گھنٹوں میں بغیر دیگر کتب کی مدد سے لکھا گیا۔

## مناظرہ

* مراسلات سنت و ندوہ (1313ھ)، اردو، مطبع نظامی: بریلی
* ابحاث اخیرہ (1328ھ)، اردو، مطبع اہلسنت و جماعت: بریلی
* اطائب الصیب علیٰ ارض الطیب (1319ھ)، عربی، مطبع اہلسنت و جماعت: بریلی

## فضائل و سیرت

* تجلی الیقین بان نبینا سید المرسلین (1305ھ)، اردو، مطبع اہلسنت و جماعت: بریلی
* الامن و العلیٰ لناعتی المصطفےٰ بدافع البلاء ملقب بلقب تاریخی اکمال الطامۃ علیٰ شرک سوی بالامور العامۃ (1312ھ)، اردو، مطبع اہلسنت و جماعت: بریلی

## مزید دیکھیے
* احمد رضا خان
* بریلوی مکتب فکر

## حوالہ جات
* المجمل المعدد لتالیفات المجدد، محمدظفرالدین بہاری مرتب، لاہور: مرکزی مجلس رضا، 1394ھ،32ص۔
* المصنفات الرضویہ یعنی تصانیف امام احمد رضا، محمد عبد المبین نعمانی، چریا کوٹ، مئو، بھارت۔

زمرہ:احمد رضا خان
زمرہ:تصانیف احمد رضا خان بریلوی